ჭლაკვი
ჭლაკვი (ლათ. Allium fistulosum) — მრავალწლოვანი მცენარე ამარილისისებრთა ოჯახის ხახვის გვარისა. მის სამშობლოდ ითვლება ჩინეთი. ჭლაკვი ბოლქვს არ ივითარებს. კულტურაშია 4 ქვესახეობა: რუსული, იაპონური, ჩინური, მრავალიარუსიანი. საქართველოში გავრცელებული ჭლაკვი თესლს არ იძლევა და ნაბარტყით მრავლდება; ყინვაგამძლეა, მოსავალს იძლევა ადრე გაზაფხულზე. ერთ ადგილზე მოჰყავთ 2–4 წელი.